Gast Waltzing
De Gaston ("Gast") Waltzing, gebuer den 13. August 1956 an der Stad Lëtzebuerg, ass e lëtzebuergesche Museksprofesser, Trompettist, Dirigent a Komponist.

Liewen 
Am Alter vu 7 Joer ass de Gast Waltzing an de Conservatoire vun der Stad Lëtzebuerg gaangen. Spéider huet hien am Conservatoire royal vu Bréissel an am Conservatoire National Supérieur zu Paräis beim Maurice André Musek studéiert.

1972 huet hien d'Grupp Luxemburg Jazz Five gegrënnt, aus där spéider d'Grupp Atmosphere ervirgaangen ass. Vun 1980 u sinn e puer LPen, Singelen an CDen opgeholl ginn.

Am Joer 1982 gouf hie Professer fir Trompett am Conservatoire an der Stad Lëtzebuerg. De Gast Waltzing, dee sech och nieft der klassescher Musek fir Jazz intresséiert, huet am Joer 1986 eng Jazzklass am Conservatoire agefouert.

1986 huet hien zesumme mat senger Fra Maggie Parke d'Grupp Park Café gegrënnt. 1988 ass ënner senger Leedung d'Big Band des Conservatoires entstanen.

1989 huet hien, zesumme mat senger Fra, fir dem Andy Bausch säin A Wopbopaloobop A Lopbamboom eng éischt Kéier eng Filmmusek komponéiert. Si goufen dofir fir d'Best European Filmcomposers of 1989 nominéiert. Dat Joer drop huet en d'Musek zum ZDF-Film Ex und Hopp komponéiert. Zënterhier huet de Gast Waltzing iwwer 150 Stécker fir Filmer, Televisiounsfilmer a Videospiller komponéiert.

Fir d'Kulturjoer 1995 huet en zesumme mat senger Fra déi modern Oper Smalltime geschriwwen, déi am September 1995 am Stater Theater opgefouert ginn ass.

De Gast Waltzing trëtt reegelméisseg op, sief et an Jazz-Formatiounen, wéi dem Luxembourg National Jazz Orchestra Life's Circle oder Largo, sief et als Dirigent vu klasseschen Orchesteren, wou e seng Arrangementer dirigéiert, wéi z. B. mat der Deutsche Radio Philharmonie zesumme mat der Amy Macdonald, oder mam Orchestre philharmonique du Luxembourg am Kader vu "Pops at the Phil", mat Sänger wéi Dionne Warwick, Maurane, James Morrison oder Angélique Kidjo. Mat der Leschtgenannter krut hien 2016, zesumme mam OPL, e Grammy an der Kategorie World Music.

De Gast Waltzing ass op ville Placken an CDen ze héieren, a produzéiert och CDe mat anere Museker um Label WPR (Waltzing-Parke Records), deen en 2004 gegrënnt huet.

Filmer fir déi hien d'Musek geschriwwen huet (Auswiel)

Kinosfilmer
 Justice Dot Net (2018) vum Pol Cruchten
 Die dunkle Seite des Mondes (2016) vum Stephan Rick
 Sunset Song (2015) vum Terence Davies
 Adieu Paris (2013), vun der Franziska Buch
 Les âmes de papier (2013), vum Vincent Lannoo 
 Humains (2009), vum Jacques-Olivier Molon a Pierre-Olivier Thevenin 
 Psyclist (2006) vum Mike Tereba
 George and the Dragon (2004) vum Tom Reeve
 Os imortais (2003) vum António-Pedro Vasconcelos
 The Point Men (2001) vum John Glen
 The Enemy (2001) vum Tom Kinninmont
 New World Disorder (1999) vum Richard Spence
 Une nuit de cafard (1999) vum Jacques Donjean (Kuerzfilm)
 Back in Trouble (1997) vum Andy Bausch
 Rotwang muß weg! (1994) vum Hans-Christoph Blumenberg
 Three Shake-a-leg Steps to Heaven (1993) vum Andy Bausch
 A Wopbopaloobop A Lopbamboom (1989) vum Andy Bausch
 Mumm Sweet Mumm, (1989) vum Paul Scheuer, Georges Fautsch a Maisy Hausemer

Televisiounsfilmer
 Polizeiruf 110 - Die Tote aus der Saale (2005) vum Marco Serafini
 Utta Danella - Eine Liebe in Venedig (2005) vum Marco Serafini
 Polizeiruf 110 - Doktorspiele (2003) vum Marco Serafini
 Polizeiruf 110 - Kurschatten (2001) vum Marco Serafini 
 Polizeiruf 110 - Discokiller (1998) vum Marco Serafini
 Der Schnapper: Blumen für den Mörder (1998) vum Vadim Glowna
 Küstenwache (1997) vum Marco Serafini
 Zwei Brüder - Nervenkrieg (1997) vum Hans-Christoph Blumenberg
 The Way to Dusty Death (1995) vum Geoffrey Reeve
 Die Männer vom K3 - Keine Chance zu gewinnen (1994) vum Andy Bausch
 Die Männer vom K3 - Tanz auf dem Seil (1993) vum Andy Bausch
 Ex und hopp - Ein böses Spiel um Liebe, Geld und Bier (1990) vum Andy Bausch

Auszeechnungen
 2005: Präis vun der Sacem fir d'Filmmusek vun George and the Dragon beim Lëtzebuerger Filmpräis
 2016: Grammy zesumme mam Angélique Kidjo an dem OPL fir de beschte World Music Album Sings (2015)
 2016: Commandeur de l'ordre de la couronne de chêne

Literatur 
 Haas, Luke: Lëtzebuerger Rocklexikon, 1988, Éditions Phi, ISBN 3-88865-064-X
 Haas, Luke: Lëtzebuerger Rocklexikon II (1987-1994), 1995, Éditions Revue, ISBN 2-919999-03-6
 Hausemer, Georges: Luxemburger Lexikon, 2006, Éditions Guy Binsfeld, S. 451 ISBN 2-87954-156-5

Um Spaweck 

 Websäit vun de Waltzing-Parke Productions
David Thinnes, "Karate ist eine Lebensschule", Gespréich mam Gast Waltzing an der Serie „Auszeit“ op wort.lu de 27. Juni 2018, fir d'lescht gekuckt den 13. November 2018

Lëtzebuergesch Dirigenten
Lëtzebuergesch Komponisten
Lëtzebuergesch Trompettisten
Gebuer 1956
Lëtzebuergesch Filmmusekkomponisten
Grammy-Gewënner
Commandeur de l'ordre de la couronne de chêne
Lëtzebuergesch Jazzmuseker
Lëtzebuerger Filmpräis
Lëtzebuergesch Museksproduzenten